Foto: Yves Herman/Reuters AQSh prezidenti Donald Tramp Yevroittifoqqa barcha bojlar va savdo to‘siqlaridan voz kechishni taklif qildi. Qo‘shma Shtatlar yetakchisi bu haqda tvitterdagi sahifasida yozgan. «AQSh ham, YeI ham barcha bojlar, to‘siqlar va subsidiyalardan voz kechmoqda! Buni erkin bozor va halol savdo, deb atash mumkin! Umid qilamanki, ular buni amalga oshiradi. Biz tayyormiz, ular esa - yo‘q!» - deya yozgan Tramp. Uning ta’kidlashicha, Yevroittifoq vakillari ertaga Vashingtonga kelib, savdo to‘siqlari va bojlar shartlarini muhokama qiladi. Eslatib o‘tamiz, avvalroq Trampning ishonchi puchga chiqqani, Vashingtonda vahima paydo bo‘lgani xabar berilgandi.